የአማርን ሕዝብ ነፃ ያወጣል ተብሎ የሚጠበቀው የፋኖ እርምጃ እንከን ሲገጥመው፣ 
በመጀመሪያ የሚጭነቀው በውስጡ የተሰገሰገው፣በቃል ኪዳን የታሰረው፣ራሱ አባሉ ፋኖው ነው።በሁለተኛ ደረጃ ደጋፊው፣በተለይ ገንዘቡን እየከሰከስ፣እኔንም ወገኔም ከዚህ ሰውበላ የኦህዴድ/ብልጽግና ስርዕት ነፃ ያወጣኛል ብሎ ተስፋ የሰነቀውና እድገቱን፣ሞቱን ሽረቱን ለማየት የሚጓጓው።

ሌላው አሳሳቢው ጉዳይ፣ካድሬዎች የፋኖ መሪዎችን ለመከፋፈል የሚያደርጉት አሳፋሪ ተግባር ነው።ጣልቃ ገቦችም፣በሽምግልና ስም እየገቡ በማተራመስ አንድነቱ እንዲላላ ሙከራ ያደርጋሉ።በዚህም በዚያም በኩል አንድነቱ ተጠናክሮ ፋኖ አንድ ማዕከል (central command) ከመያዙ በፊት የመንግሥት ሰርጎ ገብና  ለስልጣን የቋመጡት፣ ከፍተኛ አፍራሽ ሚና እንዳላቸው ማውቅ ይገባል።

ለዚህ ሁሉ ምስቅልቅል፣ የፋኖ ክፍለ ሀገር መሪዎችንና የበታች አመራሩን ሁሉ እውቅሳለሁ።ብዙ የተወራለት ፋኖ፣በጓዳው በጎድጓዳው ማንም ገብቶ ከአመት በላይ ሲጨፍርበት፣ሲያምሰው፣ ሰብስብ ብሎ ቆራጥ እርምጃ አለመውሰዱ ያሳዝነኛል።
ይህን ደፋር ማሳሰቢያ ሳቀርብ፣ማነህ አንተ ?ምንስ አገባህ፣ የሚለኝ አይጠፋም።  መልሴ፣ ያገባኛል ነው።